CELEX: 62020TN0091
Language: hu
Date: 2020-05-15 00:00:00
Title: T-91/20. sz. ügy: 2020. május 15-én benyújtott kereset – WT kontra Bizottság

10.8.2020   
            
            
               HU
            
            
               Az Európai Unió Hivatalos Lapja
            
            
               C 262/26
            
         
      2020. május 15-én benyújtott kereset – WT kontra Bizottság
      (T-91/20. sz. ügy)
      (2020/C 262/36)
      Az eljárás nyelve: angol
      
         Felek
      
      
         Felperes: WT (képviselők: G. Pandey és V. Villante ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a kinevezésre jogosult hatóság 2019. november 7-i, a felperessel az ARES rendszeren keresztül ugyanezen a napon közölt azon határozatot, amelyben elutasították a felperes által az Európai Unió tisztviselőinek személyzeti szabályzata 90. cikkének (2) bekezdése alapján 2019. július 17-én benyújtott panaszát, ideértve a 30 000 euró kártérítés iránti kérelmének elutasítását;
               
            
                  —
               
               
                  semmisítse meg a kinevezésre jogosult hatóság 2019. április 17-i, a személyzeti szabályzat IX. melléklete 9. cikke (1) bekezdésének b) pontja alapján megrovás szankciót kiszabó határozatát;
               
            
                  —
               
               
                  kötelezze az alperest arra, hogy a fent említett, vitatott jogellenes határozatok által okozott károk megtérítéseként fizessen a felperesnek 30 000 euró kártérítést;
               
            
                  —
               
               
                  rendelje el a kért vizsgálati intézkedéseket, ahogyan az a jelen keresetben szerepel;
               
            
                  —
               
               
                  kötelezze az Európai Bizottságot arra, hogy a saját költségein felül viselje a jelen eljárásban a felperesnél felmerült költségeket.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap a gondoskodási kötelezettség megsértésére, és az Európai Unó Alapjogi Chartájának 41. cikkében biztosított megfelelő ügyintézéshez való jog megsértésére vonatkozik.
               
            
                  2.
               
               
                  A második jogalap az Európai Unó Alapjogi Chartájának 41. cikkében biztosított, észszerű határidőn belüli ügyintézéshez való jog megsértésére, a jogbiztonság elvének megsértésére, a személyzeti szabályzat 12a. cikkének (a zaklatás tilalma) megsértésére, valamint nyilvánvaló értékelési hiba elkövetésére vonatkozik.